STATE TASK FORCE FOR IMMUNISATION ṬHUKHAWM,"1314/2024-2025 25th July, 2024 : Vawiin khan State Task Force for Immunisation (STFI) chu Chairman Health & Family Welfare Secretary Pi Sangchin Chinzah hovin SAD Conference Hall-I, MINECO ah an ṭhukhawm a, Mizoram District hrang hranga hri danna pek (immunisation) kawnga hmalaknate leh programme hlawhtlinpui tawhnate tarlan niin thlirho a ni. Vawiin STFI meeting ah hian H&FW Secretary leh meeting Chairman-in inlawmna thu leh thuhmahruai a sawi a; NHM Mission Director Dr. Eric Zomawia chuan Mizoram pumah Immunisation Programme hrang hrang kalpui mek dan a tarlan hnuah report ngaihthlak a ni a, zawhna leh chhanna hun hman nghal niin report petuten an sawifiah zel a ni. State Immunisation Officer Dr. Lalmuanawmna Jongte-in 'Brief Overview of UIP Programme' leh 'Zero Dose Implementation & GAVI supported District (Lawngtlai) chungchang report a pe a; Surveillance Medical Officer Dr. Lalhlimpuii'n 'Measles-Rubella Elimination' chungchang a sawizau bawk. Rampumah naupang kum 5 chin zingah a lo berah 95% immunisation hlawhtlinpui a nih theih nan theihtawp chhuah mek a ni a. State, District leh Block level ah sorkar leh tlawmngai pawlte thawhhona ṭha neih a pawimawhzia sawiin mipuite hnenah immunisation pawimawhna te hrilhhriat (awareness) lamah nasa lehzuala ṭanlak zel dan tur meeting ah sawiho a ni. Attachment Loading attachment...",Dated: 25 th Jul 24 3:40 PM,https://dipr.mizoram.gov.in/post/state-task-force-for-immunisation-hukhawm